มีเพศสัมพันธ์บ่อยค่ะ 3-5 วันจะมีที จะมีผลเสียอะไรกับภายในของ ผญ ไหมคะ พวกช่องคลอด ปากช่องคลอด แล้วระบบภายในทั้งหมดค่ะ ของ ผญ
สวัสดีค่ะ น้ำ,ความถี่บ่อยของการมีเพศสัมพันธ์ของคู่นอนนั้น ไม่มีจำนวนครั้งกำหนดตายตัว บางคู่อาจมีเพศสัมพันธ์เกือบทุกวันก็ได้ แต่หากไม่ได้ทำให้ฝ่ายหนึ่งมีอาการเจ็บ หรือปวดอวัยวะเพศ หรือมีอาการทางร่างกาย เช่น ปวดหลัง หรืออ่อนเพลีย รู้สึกเหนื่อย ก็ไม่ได้มีปัญหาอะไรค่ะ และไม่ได้ทำให้ช่องคลอด ปากหรือมดลูกมีปัญหาอะไรค่ะอย่างไรก็ตาม หากมีเพศสัมพันธ์บ่อย โดยมีการเปลี่ยนคู่นอนหลายๆ คน ก็จะมีโอกาสเสี่ยงในการติดเชื้อโรคติดต่อทางเพศสัมพันธ์ต่างๆได้มากขึ้นค่ะนอกจากนี้ หากมีโรคประจำตัว โดยเฉพาะโรคหัวใจ ก็อาจลดความถี่ในการมีเพศสัมพันธ์ลง เพราะขณะมีเพศสัมพันธ์ หากออกแรงมากเกินไปจนเหนื่อย อาจมีความเสี่ยงในการเกิดภาวะหัวใจขาดเลือดได้ หรือหัวใจวายได้ค่ะ